
HOTĂRÂRE  NR. 130 /2025
privind constatarea încetării de drept  a mandatului de consilier local în Consiliul local al Municipiului Vulcan al dnei Socaci Malvine
         Consiliul Local al Municipiului Vulcan, întrunit în ședința ordinară din data de 28.08.2025,

          Analizând Proiectul de hotărâre nr. 134/1/7/21.08.2025 și Referatul de aprobare                                               nr. 134/1/8/21.08.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind constatarea încetării de drept  a mandatului de consilier local în Consiliul local al Municipiului Vulcan al dnei Socaci Malvine;
          Având în vedere Raportul nr.133/1/9/21.08.2025  al Compartimentului Juridic din cadrul aparatului de specialitate al Primarului municipiului  Vulcan.
         În baza avizului Comisiei de specialitate „Juridică și de disciplină”, înregistrat  sub                           nr. 133/1/10/28.08.2025  a Consiliului local Vulcan;             
           Văzând  referatul constatator semnat  de secretarul municipiului Vulcan  şi de primarul municipiului Vulcan, înregistrat sub nr. 32748/19.08.2025  ;

         Ținând cont de demisia dnei Socaci Malvine, înregistrată la Primăria municipiului Vulcan       sub nr. 32748/18.08.2025  ;
          În conformitate cu prevederile art. 129, alin. 14, art. 204, alin. 2, lit. ”a”, alin. 6, alin. 10  alin. 17 din O.U.G nr. 57/2019 privind Codul administrativ, cu modificările și completările ulterioare;
HOTĂRĂŞTE:
            Art.1 Se ia act de demisia dnei Socaci Malvine din funcția de consilier local în Consiliul Local al Municipiului Vulcan.
           Art.2 Constată încetarea de drept a mandatului de consilier local  al dnei Socaci Malvine în cadrul Consiliului Local al Municipiului Vulcan, ca urmare a demisiei și declară vacant locul de consilier local deținut de aceasta.
          Art.3 La data adoptării prezentei, Hotărârea Consiliului Local nr. 253/2024 privind alegerea viceprimarului municipiului Vulcan, se abrogă.        

          Art.4 Prezenta hotărâre poate fi atacată conform procedurii și termenelor  prevăzute de Legea nr. 554/2004 privind contenciosul administrativ, cu modificările și completările ulterioare.        
          Art.5 Prezenta hotărâre se comunică Prefectului Judeţului Hunedoara, Primarului Municipiului Vulcan, dnei Socaci Malvine şi se aduce la cunoştinţă publică.
                                              Municipiul Vulcan, 28.08.2025

             PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

           CONSILIER  CIOBANU ALEXANDRU                             ROGOBETE MIHAELA
              Această hotărâre  fost adoptată cu    următoarele voturi:
            Total consilieri locali:18
             Prezenți:18
             Pentru  : 18
             Împotrivă:0

             Abțineri:0

